
(ID Nr. PSKUS 2026/112)


Līgums Nr. ___
Dīzeļģenerātoru apkope, remonts un atjaunošana
Rīgā, 	Datums skatāms laika zīmogā

VSIA „Paula Stradiņa klīniskā universitātes slimnīca”, Pilsoņu ielā 13, Rīgā, LV-1002, reģ.Nr.40003457109, kuru, saskaņā ar statūtiem un __ pārstāv ______ (turpmāk - Pasūtītājs) no vienas puses, un 
SIA „____”, vienotais reģistrācijas Nr.______, (turpmāk – Izpildītājs), tās ____________ personā, kurš darbojas saskaņā ar statūtiem, no otras puses, 
[bookmark: _Hlk166078032]katrs atsevišķi turpmāk – Puse, kopā – Puses, pamatojoties uz iepirkuma „Dīzeļģenerātoru apkope, remonts un atjaunošana” ar identifikācijas Nr. PSKUS 2026/112, turpmāk – Iepirkums, rezultātiem, bez maldības, viltus vai spaidiem, vienojas un noslēdz šo līgumu, turpmāk – Līgums, par sekojošu:

1. LĪGUMA PRIEKŠMETS UN DARBĪBAS TERMIŅŠ
1.1. Pasūtītājs pasūta un Izpildītājs apņemas sniegt Pasūtītājam Līgumā un tā pielikumos noteiktā apjomā un termiņā dīzeļģeneratoru (turpmāk – Ģeneratoru) tehnisko apkopi (turpmāk – Plānotie darbi), ka arī avārijas un remonta darbus (turpmāk – Ārpuskārtas darbi), (turpmāk visi kopā – Darbi), kas atbilst  tehniskajai specifikācijai – tehniskajam piedāvājumam (Līguma 1. pielikums, turpmāk – Tehniskā specifikācija) un finanšu piedāvājumam, kas pievienots Līguma 2. pielikumā (turpmāk – Finanšu piedāvājums).
1.2. Līgums stājas spēkā no tā abpusējas parakstīšanas dienas un ir spēkā 12 (divpadsmit) mēnešus, vai līdz tiks izlietota līguma summa, atkarīgi no tā kurš no nosacījumiem iestāsies pirmais. Garantijas jomā Līgums ir spēkā līdz saistību izpildei.
1.3. Puses ir tiesīgas pagarināt Līguma termiņu abpusēji par to vienojoties un saskaņā ar Publisko iepirkumu likumu vēl uz 12 (divpadsmit) mēnešiem. Kopējais līguma termiņš nedrīkst pārsniegt 24 (divdesmit četrus) mēnešus.
1.4. Darbu izpildes vieta Pilsoņu ielā 13, Rīgā (turpmāk - Objekts). 
1.5. Ar Līgumu izpildāmo Darbu uzskaitījums un to izmaksas ir atspoguļotas pielikumā. Līguma izpildes gaitā Darbu izmaksu kopējā summa nevar tikt palielināta.
1.6. Pasūtītājam ir tiesības papildināt Ģeneratoru skaitu vai atteikties no kāda Ģeneratora, Pusēm par to noslēdzot rakstisku vienošanos. Ja tiek papildināts Ģeneratoru skaits, tad līgumcena jauno Ģeneratoru Darbiem tiek noteikta, nepārsniedzot līdzīgu Līgumā minēto Darbu cenu, vadoties pēc Ģeneratora veida. Jebkurā gadījumā Darba līgumcena nevar pārsniegt augstāko Līgumā noteiktās iekārtas Pakalpojuma līgumcenu.

2. DARBU PASŪTĪŠANA UN VEIKŠANAS KĀRTĪBA
2.1. Izpildītājs visu Līguma darbības laiku veic Darbus saskaņā ar Latvijas Republikā spēkā esošo un Starptautiskajām tiesību normām, kas regulē attiecīgo jomu un drošības nosacījumus, un atbilstoši Tehniskajā specifikācijā norādītājam.
2.2. Nekvalitatīvi un Līgumam neatbilstoši Darbi netiek pieņemti. Netiek kompensēti nekādi darbi, kuri Izpildītājam jāveic atkārtoti sakarā ar konstatētiem trūkumiem. Ja Pasūtītājam ir pamatoti iebildumi pret veiktajiem Plānotiem darbiem, Pasūtītājs Plānotu darbu izpildes laikā iesniedz Izpildītājam pretenziju, norādot tajā pamatotus iebildumus Planotu darbu izpildē. Izpildītājs 5 (piecu) darba dienu laikā novērš pamatotos iebildumus un atkārtoti iesniedz Pasūtītājam rēķinu, kuru Pasūtītājs 5 (piecu) darba dienu laikā izvērtē atkārtoti. Pamatotu iebildumu neesības gadījumā Pasūtītājs saskaņā ar Līgumu apmaksā rēķinu.
2.3. Pasūtītājs Plānotos darbus un Ārpuskārtas darbus Izpildītājam piesaka, nosūtot Izpildītājam pieteikumu (elektronisku vēstuli), kurā norāda informāciju par Plānoto darbu vai Ārpuskārtas darbu veikšanas nepieciešamību, adresi, izpildes termiņu un citu nozīmīgu informāciju, kas var būt nepieciešama Plānoto darbu vai Ārpuskārtas darbu veikšanai.
2.4. Pasūtītāja nosūtītais pieteikums (vēstule) par Plānoto darbu vai Ārpuskārtas darbu veikšanu ir paziņots (saņemts) Izpildītājam nākamajā darbdienā pēc tā nosūtīšanas.
2.5. Izpildītājs pēc Līguma 2.4. punktā norādītā pieteikuma saņemšanas 3 (trīs) darba dienu laikā sagatavo Plānoto darbu vai Ārpuskārtas darbu tāmi un nosūta saskaņošanai Pasūtītājam.
2.6. Pasūtītājs 3 (trīs) darba dienu laikā izskata un saskaņo Plānoto darbu vai Ārpuskārtas darbu tāmi un nosūta Izpildītājam informāciju (elektronisku vēstuli) par Plānoto darbu vai Ārpuskārtas darbu tāmes un darbu veikšanas termiņa saskaņošanu vai arī nepiekrīt darbu tāmei, norādot Izpildītājam iemeslus tāmes nesaskaņošanai, un šādā gadījumā Izpildītājs veic tāmes labošanu atbilstoši Pasūtītāja norādītajiem iemesliem.
2.7. Izpildītājs pēc Līguma 2.6. punktā norādītā saskaņojuma saņemšanas Plānotos darbus vai Ārpuskārtas darbus veic Pasūtītāja noteiktajā termiņā darba laikā no plkst. 8.30 līdz 16.30. Nepieciešamības gadījumā, lai pabeigtu iesāktos Plānotos darbus vai Ārpuskārtas darbus, Izpildītājs, saskaņojot ar Pasūtītāja par Līgumu atbildīgo personu, var turpināt veikt Plānotos darbus vai Ārpuskārtas darbus ārpus darba laika.
2.8. Pēc Plānoto darbu vai Ārpuskārtas darbu pabeigšanas Pasūtītāja par Līgumu atbildīgā persona, pieņemot Plānotos darbus vai Ārpuskārtas darbus, pārbauda veikto Plānoto darbu vai Ārpuskārtas darbu atbilstību Līguma noteikumiem un Plānoto darbu vai Ārpuskārtas darbu kvalitāti.
2.9. Ja Plānotie darbi vai Ārpuskārtas darbi ir veikti atbilstoši Līguma noteikumiem un kvalitatīvi, Pasūtītāja par Līgumu atbildīgā persona pieņem Plānotos darbus vai Ārpuskārtas darbus, paraksta Izpildītāja sagatavotu Plānoto darbu vai Ārpuskārtas darbu aktu, kura viens eksemplārs paliek Pasūtītājam, bet otrs Izpildītājam (papīra formāta gadījumā).
2.10. Ja veiktie Plānotie darbi vai Ārpuskārtas darbi neatbilst Līguma noteikumiem vai ir nekvalitatīvi, Pasūtītāja par Līgumu atbildīgā persona nepieņem veiktos Plānotos darbus vai Ārpuskārtas darbus un norāda Izpildītāja par Līgumu atbildīgai personai (vai Plānoto darbu/ Ārpuskārtas darbu veikšanai norīkotajam darbiniekam/speciālistam) uz konstatētajām nepilnībām vai defektiem. Par konstatētajām nepilnībām vai defektiem tiek noformēta pretenzija, kura vienu eksemplāru iesniedz Izpildītājam.
2.11. Izpildītājs 10 (desmit) darba dienu laikā no Pasūtītāja par Līgumu atbildīgās personas atteikuma dienas pieņemt veiktos Plānotos darbus vai Ārpuskārtas darbus, ar saviem resursiem bez maksas, novērš norādītās nepilnības vai defektus un, vienojoties ar Pasūtītāja par Līgumu atbildīgā personu, atkārtoti nodod veiktos Plānos darbus vai Ārpuskārtas darbus.
2.12. Atkārtoti nododot Plānotos darbus vai Ārpuskārtas darbus Pušu par Līgumu atbildīgās personas rīkojas atbilstoši šajā nodaļā noteiktajai kārtībai.
2.13. Pretenzija par veiktajiem Darbiem tiek sagatavota arī par slēptiem trūkumiem vai neatbilstībām, kurus Darbu pieņemšanas brīdī nebija iespējams konstatēt, bet tie tiek konstatēti vēlāk. 
2.14. Ja Izpildītājs uzskata, ka viņš nav atbildīgs par kādu pretenzijā norādīto defektu, trūkumu vai neatbilstību, viņam par to rakstiski jāziņo Pasūtītājam 3 (trīs) darba dienu laikā no pretenzijas saņemšanas dienas. Ja Pasūtītājs tomēr uztur prasījumu (uzskata, ka atbildīgs par kādu trūkumu vai defektu ir Izpildītājs), tad Puses vienojas par neatkarīga sertificēta lietpratēja (eksperta) pieaicināšanu defektu rašanās iemeslu un cēloņu noskaidrošanai. Ja minētās ekspertīzes rezultātā tiek konstatēts, ka defekti radušies Izpildītāja vainas dēļ, Izpildītājam ir pienākums nekavējoties novērst konstatētos defektus, kā arī segt visus ekspertīzes izdevumus.
2.15. Ja Plānotu darbu laikā secināts, ka Ģeneratoram ir nepieciešams remonts, Izpildītājs nosaka Ģeneratora bojājumus, defektu cēloņus un orientējošās remontdarbu, rezerves daļu un materiālu izmaksas, iesniedzot Pasūtītāja atbildīgai personai defekta aktu.
2.16. Izpildītāja bojājumu novēršanai (Ģeneratoru avārijas gadījumā) un remontdarbiem patērētās darba stundas tiek uzskaitītas no darbu uzsākšanas brīža Objektā.
2.17. Pasūtītājam Līguma darbības laikā, brīdinot par to Izpildītāju vismaz 1 (vienu) mēnesi iepriekš, ir tiesības samazināt Ģeneratoru, attiecīgi samazinot Finanšu piedāvājumā norādīto maksu par attiecīgā Ģeneratora tehnisko apkopi (uzturēšanu).
2.18.  Izpildītājs apliecina un garantē, ka atbilstoši Nacionālās drošības likuma 22.2 panta 3.2 daļā noteiktajam pakalpojuma izpildē netiek un netiks piesaistītas personas, kuras ir Krievijas Federācijas vai Baltkrievijas Republikas pilsoņi.
2.19. Izpildītājam ir pienākums nekavējoties rakstveidā informēt Pasūtītāju par jebkādiem apstākļiem, kas var radīt šī nosacījuma pārkāpuma risku, kā arī pēc Pasūtītāja pieprasījuma nodrošināt pierādījumus par piesaistīto personu atbilstību šim nosacījumam.
2.20. Šī nosacījuma pārkāpums uzskatāms par būtisku līguma saistību pārkāpumu.

3. PUŠU PIENĀKUMI UN TIESĪBAS
3.1. Izpildītāja pienākumi un tiesības:
3.1.1. Izpildīt visu Līgumā noteikto Darbu apjomu ar saviem darba rīkiem, ierīcēm un darbaspēku uz sava riska pamata, organizēt un veikt darbus u.c. uzdevumus, kas nepieciešami Darbu izpildei atbilstoši Līguma nosacījumiem un nodod Darbus Pasūtītājam noteiktajā termiņā;
3.1.2. Ievērot Latvijā spēkā esošo normatīvo aktu prasības; 
3.1.3. Izpildītājs ir atbildīgs par darba drošības noteikumu, ugunsdrošības prasību ievērošanu un darba aizsardzības pasākumu veikšanu. Izpildītājs ir pilnībā atbildīgs par sekām, kuras iestājas šajā punktā noteikto pienākumu nepildīšanas vai nepienācīgas pildīšanas rezultātā;
3.1.4. katram Ģeneratoram ieviest atsevišķu apkopju un remontu uzskaites žurnālu (turpmāk žurnāls) un katru reizi pēc attiecīgo Darbu pabeigšanas, veikt attiecīgo ierakstu žurnālā. Žurnāla veidlapu saturu Izpildītājs saskaņo ar Līgumā norādīto Pasūtītāja atbildīgo.
3.2. Pasūtītāja pienākumi un tiesības: 
3.2.1. Ja defektu novēršana netiek uzsākta un/vai veikta Pasūtītāja norādītajā termiņā, Pasūtītājam ir tiesības defektu novēršanai pieaicināt trešo personu un samaksu par defektu novēršanu veikt izmantojot Izpildītāja iesniegto garantijas laika garantiju. Ja rodas starpība starp defektu novēršanas izmaksām un šajā punktā minētajām garantijām, Pasūtītājam ir tiesības piedzīt radušos starpību no Izpildītāja.
3.2.2. Pieņemt no Izpildītāja izpildītos Darbus un samaksāt par izpildītajiem Darbiem Līguma 4. sadaļā noteiktajā apmērā un kārtībā.
3.2.3. Veikt samaksu atbilstoši līguma noteikumiem un veiktajiem Darbiem.
3.2.4. noteikt, kuri darbi tiek veikti prioritāri, kā arī noteikt, kuri darbi tiek veikti, izvērtējot Pasūtītāja finanšu iespējas. 
3.3. Puses apliecina un garantē, ka neveiks koruptīvas darbības un ievēros visus piemērojamos normatīvos aktus un vadlīnijas, kas regulē korupcijas un interešu konfliktu novēršanu. Izpildītājs apliecina, ka ir iepazinies ar informāciju par VSIA “Paula Stradiņa klīniskā universitātes slimnīca” politiku attiecībā uz korupcijas un interešu konflikta novēršanu mājaslapā www.stradini.lv (sadaļā: sadarbības partneriem), tai skaitā ar noteiktajiem pamatprincipiem, kas ir jāievēro sadarbības partneriem, atbilst tiem un apņemas tos ievērot, kā arī nodrošināt, ka tos ievēro tā darbinieki, pārstāvji.

4. LĪGUMCENA UN NORĒĶINU KĀRTĪBA
4.1. Līguma summa ir EUR __ (__ eiro, __ centi) apmērā, neskaitot pievienotās vērtības nodokli (turpmāk – PVN). Papildus līgumcenai Pasūtītājs maksā PVN normatīvajos aktos noteiktajā kārtībā un apmērā.
4.2. Līgumcena ietver pilnu samaksu par šī Līguma ietvaros paredzēto saistību izpildi, tai skaitā, bet ne tikai, visas izmaksas, kas saistītas ar Darbu veikšanu pilnā apjomā, tai skaitā materiālu un izstrādājumu izmaksas, darbu izmaksas, pieskaitāmos izdevumus, mehānismu un transporta izmaksas, darbu organizācijas izmaksas, nodokļus (izņemot PVN), apdrošināšanas izmaksas, kā arī darbi, izstrādājumi, materiāli, iekārtas un mehānismi, kas nav norādīti Līgumā vai Dokumentācijā, bet uzskatāmi par nepieciešamiem Darbu pienācīgai un kvalitatīvai izpildei. Darbu cenā nav iekļautas Darbu izpildei nepieciešamo rezerves daļu izmaksas.
4.3. Pasūtītājs maksā Izpildītājam par faktiski padarīto Darba apjomu saskaņā ar Pasūtītāja akceptētiem Darbu izpildes aktiem.
4.4. Pasūtītājam nav pienākuma veikt nekādus citus papildu maksājumus saistībā ar Līguma un Darbu izpildi.
4.5. Maksu par Izpildītāja iepriekšējā mēnesī veiktajiem Darbiem Pasūtītājs samaksā 30 (trīsdesmit) kalendāro dienu laikā no Izpildītāja izrakstītā rēķina saņemšanas un darbu pieņemšanas – nodošanas akta (turpmāk – Akts) abpusējas parakstīšanas dienas. Samaksa tiek veikta, ievērojot Finanšu piedāvājumu.
4.6. Samaksu par kvalitatīvu un atbilstoši Līgumam veiktajiem Darbiem Pasūtītājs veic uz Izpildītāja Līgumā norādīto bankas kontu.
4.7. Izpildītājs rēķinā obligāti norāda Pasūtītāja Līguma numuru, saskaņā ar kuru Pakalpojums tiek sniegts.
4.8. Visiem rēķiniem jābūt noformētiem atbilstoši Latvijas Republikas normatīvo aktu prasībām. Gadījumā, ja rēķins nav noformēts atbilstoši normatīvo aktu prasībām vai nav adresēts īstajam adresātam - Pasūtītājam, Izpildītāja pienākums ir anulēt iepriekš izrakstīto rēķinu un izrakstīt un nosūtīt Pasūtītājam jaunu rēķinu. Šajā gadījumā Pasūtītājs veic apmaksu 30 (trīsdesmit) dienu laikā pēc jauna rēķina saņemšanas no Izpildītāja.
4.9. Ja Pasūtītājam rodas pretenzijas par Izpildītāja rēķinā norādīto summu pamatotību un/vai sniegtā Pakalpojuma kvalitāti un/vai apjomu, Pasūtītājam ir tiesības rakstiski iesniegt Izpildītājam motivētu pretenziju un neapmaksāt rēķinu līdz brīdim, kamēr pretenzija nav atrisināta. Šajā gadījumā Izpildītāja pienākums ir anulēt iepriekš izrakstīto rēķinu un izrakstīt, un nosūtīt Pasūtītājam jaunu rēķinu.
4.10. Pasūtītājam ir tiesības samazināt Līgumā noteiktos maksājumus par summu tādā apmērā, kādā ir aprēķināts līgumsods un/vai tādā apmērā, kāds nepieciešams, lai segtu Izpildītāja vainas dēļ Pasūtītājam radušos zaudējumus. Gadījumos, kad Pasūtītājam jāveic maksājums saskaņā ar Līgumu, bet pirms maksājuma veikšanas ir iestājušās prasījuma tiesības, kas izriet no Līguma, pret Izpildītāju, Pasūtītājs ir tiesīgs prasījuma tiesību apmērā samazināt izmaksājamo līgumcenu.
4.11. Līgumā noteiktie maksājumi uzskatāmi par veiktiem maksājuma uzdevumos norādītajos datumos. Maksājumi tiek veikti ar pārskaitījumu uz Līgumā norādītiem norēķinu kontiem.
4.12. Izpildītājs rēķinus var sagatavot elektroniski, ievērojot normatīvajos aktos noteiktās prasības. Elektroniski sagatavots rēķins uzskatāms par saistošu Pasūtītājam, ja tas satur atsauci uz līgumu un norādi, ka tas sagatavots elektroniski un derīgs bez paraksta. Puses vienojas, ka Izpildītājs rēķinus un aktus par savstarpējo norēķinu salīdzināšanu sagatavo elektroniskā formā un tie būs derīgi bez paraksta un zīmoga. Rēķini un akti par savstarpējo norēķinu salīdzināšanu Izpildītājs augšupielādē portālā  https://rekini.stradini.lv/.
4.13. Ja Izpildītājs iesniegtajā rēķinā nav norādīts Darbu nosaukums, cena un Pasūtītāja Līguma numurs, Pasūtītājs neveic rēķina apmaksu, bet informē Izpildītāju par Līguma noteikumiem neatbilstoša rēķina iesniegšanu. Izpildītājam 2 (divu) darba dienu laikā no Pasūtītāja pieprasījuma ir pienākums iesniegt jaunu rēķinu, kas sagatavots atbilstoši Līguma noteikumiem.
4.14. Līgumā noteikto maksājumu samaksa skaitās izdarīta ar brīdi, kad Pasūtītājs ir veicis pārskaitījumu Izpildītāja norēķinu kontā.
4.15. Līgumcena visā Līguma darbības laikā netiks paaugstināta sakarā ar cenu pieaugumu darbaspēka un/vai materiālu izmaksām, nodokļu likmes vai nodokļu normatīvā regulējuma izmaiņām kā arī jebkuriem citiem apstākļiem, kas varētu skart Līgumcenu. Par Līgumcenas palielināšanas pamatojumu no Izpildītāja puses nevar tikt uzskatītas jebkādas atsauces uz nepilnīgi veiktiem aprēķiniem tāmēs, kuri izriet no elementu montāžas tehnoloģijām un ar to izpildi saistītajiem pasākumiem, kā arī, pamatojoties uz jebkuriem citiem apstākļiem, ar kuriem Izpildītājam jārēķinās iestājoties šī Līguma izpildē, inflāciju vai valūtas kursu svārstībām, kā arī jebkuriem citiem apstākļiem, kas varētu skart Līgumcenu.


5. GARANTIJAS
5.1. Izpildītājs garantē visu Darbu izpildi Līgumā noteiktajos termiņos un apjomā atbilstoši Latvijā spēkā esošo normatīvu prasībām.
5.2. Garantijas laiks izpildītajiem Darbiem – 24 (divdesmit četri) mēneši no Darbu pieņemšanas-nodošanas akta abpusējas parakstīšanas dienas.
5.3. [bookmark: _Hlk154653750]Līguma 5.2.punktā minētās garantijas ietvaros Izpildītājs novērš ekspluatācijas laikā konstatētos Darbu defektus 10 (desmit) darba dienu laikā no brīža, kad Izpildītājs ir saņēmis rakstisku pretenziju par radušos defektu. Laikā, kamēr defekts netiek izlabots, garantijas laiks tiek pagarināts uz defektu izlabošanas laika periodu.
5.4. Ja ekspluatācijas laikā konstatēto Darbu defektu novēršanai Līguma 5.2.punktā minētās garantijas ietvaros tehniski nepieciešams ilgāks laiks par 10 (desmit) darba dienām, tad Izpildītājs 3 (trīs) darba dienu laikā no brīža, kad Izpildītājs ir saņēmis rakstisku pretenziju par konstatēto defektu, sastāda rakstisku apliecinājumu, kurā norāda pretenzijā minēto defektu novēršanas termiņus un iesniedz to Pasūtītājam apstiprināšanai. Ja Pasūtītājs nepiekrīt Izpildītāja norādītajam defektu novēršanas termiņam, tad Izpildītājam defekts jānovērš Līguma 5.3.punktā norādītajā termiņā.
5.5. Ja Izpildītājs nenovērš defektu Līguma 5.3. vai 5.4.punktā noteiktajā termiņā, tad Pasūtītājam ir tiesības pieaicināt defekta novēršanai citu darbu izpildītāju.
5.6. Puses vienojas, ka rakstiskā pretenzijā minēto defektu novēršanu un darbu izpildi pienācīgā kvalitātē apliecinās tikai Pušu parakstīts darbu pieņemšanas – nodošanas akts. Līdz šāda akta parakstīšanai uzskatāms, ka defekts nav izlabots un Darbu garantijas laiks tiek pagarināts līdz defektu izlabošanas brīdim.

6. LĪGUMSODS
6.1. [bookmark: _Hlk233628900][bookmark: _Hlk233628572]Pasūtītājs maksā Izpildītājam līgumsodu, ja tiek novilcināti maksājumi par Darbiem saskaņā ar Līguma 4.sadaļu, 0,5% apmērā no kavētā maksājuma summas par katru nokavēto dienu, bet ne vairāk kā 10% no kavētā maksājuma summas.
6.2. Izpildītājs maksā Pasūtītājam līgumsodu, ja tiek novilcināts Līguma 2.1.punktā noteiktais Darbu izpildes termiņš, 0,5% apmērā no Līgumcenas par katru nokavēto dienu, bet ne vairāk kā 10% no Līguma kopējās summas.
6.3. Izpildītājs maksā Pasūtītājam 2% apmērā no darbu tāmes summas par katru dienu, ja tiek kavēta Līguma 2.5., 2.7., un 2.11.punktā noteiktie termiņi. līgumsodu EUR 50,00 (piecdesmit euro un 00 centi)
6.4. Līgumsoda piedzīšana neatbrīvo Puses no Līguma turpmākas pildīšanas.
6.5. Ja saskaņā ar Līguma 7.2.1. - 7.2.3.punktu pirms termiņa tiek izbeigts Līgums, Pasūtītājam ir tiesības pieprasīt Izpildītājam maksāt līgumsodu 10% (desmit procenti) apmērā no Līguma cenas.
6.6. Puses vienojas, ka Pasūtītājam saskaņā ar Līgumu pienākošos līgumsodus Pasūtītājs ir tiesīgs atskaitīt no Izpildītājam saskaņā ar Līgumu izmaksājamās samaksas.

7. LĪGUMA IZBEIGŠANA
7.1. Līgums var tikt izbeigts, Pusēm savstarpēji rakstiski vienojoties, vai  arī  Līgumā  noteiktajā kārtībā.
7.2. Pasūtītājs ir tiesīgs vienpusēji izbeigt Līgumu, par to nosūtot rakstisku paziņojumu Izpildītājam, piemērojot līguma 6.5.punkta noteikumus, ja: 
7.2.1. Izpildītājs neievēro Līgumā noteikto Darbu izpildes termiņu un  ja Izpildītāja nokavējums ir sasniedzis 15 (piecpadsmit) darba dienas;
7.2.2. Izpildītājs neveic Darbus saskaņā ar Līguma noteikumiem vai spēkā esošo normatīvo aktu prasībām;
7.2.3. Izpildītājs neievēro likumīgus Pasūtītāja norādījumus vai arī nepilda kādas Līgumā noteiktās saistības vai pienākumus un, ja Izpildītājs šādu neizpildi nav novērsis  10  (desmit)  dienu  laikā  pēc  attiecīga  rakstiska  Pasūtītāja  paziņojuma  saņemšanas;
7.2.4.  ir uzsākta Izpildītāja likvidācija vai reorganizācija, vai arī Izpildītājs ir atzīts par maksātnespējīgu. 
7.2.5. ja Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
7.3. Izbeidzot Līgumu 7.2.punktā noteiktajos gadījumos, Puses sagatavo un abpusēji  paraksta   atsevišķu   aktu   par   faktiski   izpildīto   Darbu  apjomu   un   to   vērtību. Sagatavojot aktu, Puses ņem vērā izpildīto Darbu kvalitāti. Pasūtītājs samaksā Izpildītājam par izpildītajiem Darbiem atbilstoši sagatavotajam aktam. 
7.4. Par Līguma vienpusēju izbeigšanu saskaņā ar Līguma 7.2. punktu Pasūtītājs paziņo Izpildītājam, nosūtot paziņojumu ar elektroniskā pasta starpniecību, izmantojot drošu elektronisko parakstu. Līgums uzskatāms par izbeigtu otrajā darba dienā pēc paziņojuma nosūtīšanas. 
7.5. Izdarot samaksu, Pasūtītājs ir tiesīgs ieturēt aprēķināto līgumsodu un/vai zaudējumu atlīdzību. 
7.6. Puses savstarpējo norēķinu šajā sadaļā minētajā gadījumā veic 30 (trīsdesmit) dienu  laikā pēc Līguma 7.3.punktā norādītā akta parakstīšanas.
7.7. Izpildītājam ir tiesības vienpusēji atkāpties no Līguma, ja Pasūtītājs līguma 4.sadaļā norādītajā termiņā neveic maksājumus par Darbiem, ar noteikumu, ka maksājuma kavējums pārsniedz 30 (trīsdesmit) dienas un minētais trūkums nav novērsts 10 (desmit) dienu laikā pēc Izpildītāja rakstveida brīdinājuma saņemšanas dienas.

8. NEPĀRVARAMAS VARAS APSTĀKĻI
8.1. Puses tiek atbrīvotas no atbildības par daļēju vai pilnīgu šajā Līgumā paredzēto saistību neizpildi, ja šāda saistību neizpilde ir radusies nepārvaramas varas iestāšanās rezultātā pēc šī Līguma parakstīšanas dienas kā ārkārtēji apstākļi, kurus Pusēm nebija iespējams ne paredzēt, ne novērst. 
8.2. Pie nepārvaramas varas pieskaitāmi notikumi, kas neiekļaujas Pušu iespējamās kontroles un ietekmes robežās – ūdens plūdi, zemestrīce un citas dabas stihijas, ugunsnelaime, karš un kara darbība, streiki, kā arī likumdevēja, izpildinstitūciju un tiesu institūciju pieņemtie akti.
8.3. Par nepārvaramas varas apstākli nevar tikt atzīts piegādātāju un citu iesaistīto personu saistību neizpilde vai nesavlaicīga izpilde.
8.4. Pusei, kura nokļuvusi nepārvaramas varas  apstākļos, bez kavēšanās, iespējami īsākā laikā par šādiem apstākļiem rakstiski jāziņo otrai Pusei. Ziņojumam jāpievieno izziņa, ko izsniegušas kompetentas iestādes un kura satur minēto apstākļu apstiprinājumu un raksturojumu. 
8.5. Ar rakstisko vienošanos Puses apliecinās, vai šādi nepārvaramas varas apstākļi traucē vai padara šī Līguma saistību izpildi par neiespējamu, kā arī izlems līgumsaistību turpināšanas (vai izbeigšanas) būtiskos jautājumus, un pievienos šim Līgumam. Līgumsaistību turpināšanas gadījumā Puses apņemas līgumsaistību termiņu pagarināt atbilstoši tam laika posmam, kas būs vienāds ar iepriekš minēto apstākļu izraisīto kavēšanos.
8.6. Ja minēto  nepārvaramas varas apstākļu dēļ saistības nav iespējams izpildīt ilgāk par 30 (trīsdesmit) kalendārajām dienām, tad Pusēm ir tiesības atteikties no šī Līguma izpildes. Līguma laušanas gadījumā katrai Pusei ir jāatdod otrai tas, ko tā izpildījusi vai par izpildīto jāatlīdzina.

9. CITI NOTEIKUMI
9.1. Puses ir tiesīgas izdarīt grozījumus Līguma noteikumos‚ savstarpēji par to vienojoties.
9.2. Grozījumi ir izdarāmi rakstveidā un stājas spēkā pēc abu Pušu parakstīšanas.
9.3. Jebkurš strīds, domstarpība vai prasība, kas izriet no Līguma, kas skar to vai tā pārkāpšanu, izbeigšanu vai spēkā neesamību tiks nodots izskatīšanai Latvijas Republikas tiesā pēc piekritības saskaņā ar normatīvo aktu noteikumiem.
9.4. Pušu atbildīgās personas Līguma izpildē:
9.4.1. Pasūtītāja atbildīgā persona –  ______;
9.4.2. Izpildītāja atbildīgā persona - _______.
9.5. Pušu noteiktās Līguma izpildes atbildīgās personas, kas norādītas Līguma 9.4.punktā, ir atbildīgas par Līguma darbības koordinēšanu, problēmsituāciju risināšanu, izsaukumu veikšanu, Pakalpojumu atbilstības pārbaudi saskaņā ar Līguma noteikumiem, pretenziju nosūtīšanu un Pakalpojumu nodošanas un pieņemšanas aktu parakstīšanu.
9.6. Līgumam pievienoti sekojoši pielikumi:
9.6.1. 1. pielikums –Tehniskā specifikācija;
9.6.2. 2.pielikums – Finanšu piedāvājums;

10. PUŠU REKVIZĪTI
	Pasūtītājs:
VSIA “Paula Stradiņa klīniskās
universitātes slimnīca”
Reģ. Nr.40003457109
Pilsoņu iela 13, Rīga, LV - 1002
Konta Nr. LV74HABA0551027673367
Banka: AS Swedbank  
Kods: HABALV22

__________________________

	Izpildītājs:
Sabiedrība ar ierobežotu atbildību “____”







____________________________

